Izziņa par atzinumos sniegtajiem iebildumiem par Ministru kabineta noteikumu projektu

"Grozījumi Ministru kabineta 2009. gada 27. oktobra noteikumos Nr. 1250

"Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā""

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Finanšu ministrija** | | | | | |
|  | Noteikumu projekts un tā sākotnējās ietekmes novērtējuma ziņojums (anotācija). | **(30.04.2021. atzinums)**  Tā kā noteikumu projektam ir ievērojama ietekme uz valsts budžeta ieņēmumiem, Saeimas Juridiskā komisija šā gada 28.aprīļa sēdē uzdeva rast kompensējošos pasākumus, lai valsts nodevas par īpašuma tiesību un ķīlas tiesību nostiprināšanu zemesgrāmatā samazinājums varētu stāties spēkā ar š.g. 1. jūniju. Ņemot vērā, ka iepriekšminētais noteikumu projekts šā brīža redakcijā neparedz kompensējošos pasākumus, Finanšu ministrija pašlaik neatbalsta tā tālāku virzību.  **(01.06.2021. atzinums)**  Anotācijas III sadaļas "Tiesību akta projekta ietekme uz valsts budžetu un pašvaldību budžetiem" 8. punktā "Cita informācija" norādītais provizoriskais nodokļu un nenodokļu ieņēmumu pieaugums no jaunu dzīvokļu pārdošanas nav uzskatāms par kompensējošu pasākumu, jo to veicina vispārējā ekonomiskā attīstība, un attiecīgi šāda veida ieņēmumi jau ir iekļauti vidēja termiņa budžeta ieņēmumu prognozēs. | **Daļēji ņemts vērā**  2021. gada 1. jūnijā izteiktais atzinums ir vispārināts teikums, kas nav balstīts faktos.  Norādāms, ka likuma "Par valsts budžetu 2021. gadam" paskaidrojuma 2. nodaļas fiskālajā apskatā (<https://www.fm.gov.lv/en/media/2933/download>) iekļauta norāde par to, ka vidēja termiņa vispārējās valdības budžeta prognožu pamatā ir 2020. gada jūnijā sagatavotais makroekonomiskās attīstības scenārijs, aktualizētie nodokļu ieņēmumi un izdevumi, kā arī valdības pieņemtie lēmumi (<https://www.fm.gov.lv/lv/media/1632/download>).  Izvērtējot minētajos dokumentos sniegto informāciju, nav konstatējams, ka budžeta prognožu pamatā vispār tiktu analizēta jauno dzīvokļu būvniecības intensitātes pieaugums un uz tā pamata veidojošais nodokļu ieņēmumu pieaugums.  Vēl vairāk - Makroekonomiskās attīstības aprakstā minētie secinājumi ir tādi, kas rada pamatotu pieņēmumu, ka vidēja termiņa vispārējās valdības budžeta prognožu pamatā piesardzīgi vērtēta būvniecības aktivitātes pieaugums. Pieaugums, galvenokārt, tiek saistīts ar nozīmīgiem infrastruktūras projektiem, kas tiek īstenoti ar ES fonda starpniecību, piemēram, Rail Baltic. Pārskatā norādīts "*Arī liela daļa no jaunā ES fondu plānošanas perioda Latvijai pieejamā finansējuma, kas pārsniedz 10 miljardus eiro, tiks novirzīta infrastruktūras projektiem. Turpmākajos periodos tiks īstenoti arī citi lieli infrastruktūras projekti, kas stimulēs nozares attīstību, piemēram, Rail Baltica, tādējādi, lai arī šā gada otrajai pusei būvniecības attīstības prognozes ir mazāk optimistiskas, nākamajos gados sektora izaugsmei atkal jākļūst straujākai*.".  Savukārt attiecībā uz būvniecību mājokļa jomā, secinājumi izdarīti pie optimistiskā scenārija, norādot, ka tiek paredzēta " *straujāku IKP izaugsmi 2020. gadā [..] daudzas mājsaimniecības un uzņēmēji izmantoja šo laiku, lai veiktu nelielus būvniecības darbus, mazinot būvniecības nozares iespējamo kritumu*.".  Tāpat Makroekonomiskās attīstības aprakstā minētie apsvērumi par kopumā būvniecības attīstību (jāņem vērā, ka kompensējošie pasākumi aptver vienas ļoti šauras jomas būvniecības nozari – jauno dzīvokļu būvniecību) ir tādi, kas liecina drīzāk, ka, plānojot budžetu, ir ņemts vērā nebūtisks būvniecības aktivitātes pieaugums. To apliecina pārskatā minētā informācija, ka "*Būvmateriālu importa vērtība samazinājās par 10,8 % salīdzinājumā ar pērnā gada pirmajiem septiņiem mēnešiem, ko noteica ģipša, cementa, akmens un stikla importa samazinājums. Metālu un būvniecības izstrādājumu importa samazinājums fiksēts sākot no š.g. aprīļa, kamēr gada pirmajā ceturksnī kopumā būvniecības preču imports bija vēl augošs, bet metālu imports bija pērnā gada līmenī. Šo preču importa tendence norāda uz to, ka būvniecības aktivitāte Latvijā sākot no š.g. aprīļa ir mazinājusies. Tā, būvniecības produkcijas apjoms š.g. otrajā ceturksnī gada griezumā samazinājās par 0,6  %*.". Tāpat tiek norādīts, ka "*investīciju pieauguma tempa piebremzēšanās saistīta galvenokārt ar zemāku būvniecības aktivitāti, uz ko norāda vājāka būvniecības nozares izaugsme 2019. gadā.*", kā arī uzsvērts, ka "*kopš jūnija vērojama nepārtraukta būvniecības nozares konfidences rādītāju uzlabošanās, lai arī pagaidām vēl nav sasniegts pirmskrīzes līmenis*.";  Ņemot vērā minēto, nav gūta pārliecība, ka nodokļu ieņēmumi no jaunu dzīvojamo māju būvniecības un jauno dzīvokļu pārdošanas apmēros kā norādīts noteikumu projekta sākotnējās ietekmes novērtējuma ziņojuma (anotācijas) III. sadaļā būtu jau ieplānoti plānojot budžetu, tostarp, vidējā termiņā. | **(11.06.2021. atzinums)**  Finanšu ministrija ir izskatījusi Tieslietu ministrijas precizēto Ministru kabineta noteikumu projektu "Grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā""(turpmāk – noteikumu projekts), tā sākotnējās ietekmes novērtējuma ziņojumu (anotāciju), kā arī izziņu par atzinumos sniegtajiem iebildumiem un uztur iepriekš izteikto iebildumu.  Anotācijas III sadaļas "Tiesību akta projekta ietekme uz valsts budžetu un pašvaldību budžetiem" 8. punktā "Cita informācija" norādītais provizoriskais nodokļu un nenodokļu ieņēmumu pieaugums no jaunu dzīvokļu pārdošanas nav uzskatāms par kompensējošu pasākumu, jo to veicina vispārējā ekonomiskā attīstība, un attiecīgi šāda veida ieņēmumi jau ir iekļauti vidēja termiņa budžeta ieņēmumu prognozēs. | Noteikumu projekta sākotnējās ietekmes novērtējuma ziņojuma (anotācijas) III sadaļas "Tiesību akta projekta ietekme uz valsts budžetu un pašvaldību budžetiem" 8. punkts "Cita informācijas" papildināts ar šādu informāciju: "Ir pamats uzskatīt, ka šo nodevu ieņēmumu samazinājumu kompensēs aktivitātes jauno nekustamo īpašumu segmentā. Nodokļu ieņēmumu kontekstā tiek analizēts tikai jauno dzīvokļu tirgus, jo to pārdošana saistīta ar pievienotās vērtības nodokli, iedzīvotāju ienākuma nodokli, kā arī uzņēmumu ienākuma nodokli no attīstītāju peļņas. Faktiskais nodokļu ieņēmumu apjoms ir lielāks, ņemot vērā iedzīvotāju ienākuma nodokļa, kā arī uzņēmumu ienākuma nodokļa apjomu no būvizstrādājumu ražošanas Latvijā.  Secināts, ka katrs jauna dzīvokļa pārdošanas darījums valsts budžetā ienes aptuveni 30 820 *euro (pievienotās vērtības nodoklis 17 335  euro, valsts nodeva (2 %) 1653 euro, nodokļi būvniecībā (tiešās algas un nodokļi) 8889 euro, attīstītāja uzņēmuma ienākuma nodoklis 2923 euro)* uz katriem 100 000 *euro*. Jaunu dzīvokļu būvniecības apjoms Latvijā līdz šim ir bijis aptuveni 2000 dzīvokļu gadā, tomēr ir pamats uzskatīt, ka 2021. gadā šis apjoms būs par vismaz 20 %, jeb 400 dzīvokļiem lielāks.  Uz to norāda, pirmkārt, jauno būvatļauju apjoms. Piemēram, 2019. gadā jauno būvatļauju apjoms bija 152 000 m2, savukārt 2020. gadā par trešdaļu (33 %) vairāk, proti, 202 000 m2. Arī ekspluatācijā pieņemto jauno dzīvokļu skaits turpina pieaugt, ja 2020. gada 1. ceturksnī ekspluatācijā tika nodoti 348 dzīvokļu, tad 2021. gada ceturksnī – 467 dzīvokļu.[[1]](#footnote-1)  Dati no lielākajiem dzīvokļu attīstītājiem apliecina, ka 2021. gadā jauno dzīvokļu būvniecības pieaugums būs vismaz 33 %. Piemēram, Bonava šogad plāno pārdot par 390 dzīvokļus jeb par 22 % vairāk, nekā 2020. gadā, YIT šogad plāno pārdot 250 dzīvokļus jeb par 40 % vairāk, nekā 2020. gadā, AFI šogad plāno pārdot 120 dzīvokļus, Kaamoos - šogad plāno pārdot 100 dzīvokļus.  Saskaņā ar Latvijas Stabilitātes programmā 2021.-2024. gadam[[2]](#footnote-2) norādīto: "ēku būvniecības apjomi pērn saglabājās iepriekšējā gada līmenī, palielinoties vien par 0,9 %". Kā izriet no Latvijas Stabilitātes programmā 2021.-2024. gadam norādītā, budžeta plānošanas ietvaros būvniecības attīstība, galvenokārt, tiek saistīta ar to, ka tiks veicināta infrastruktūras projekta realizācija, kā arī tieši Covid-19 krīzes pārvarēšanai un ekonomikas stimulēšanai novirzītie līdzekļi, kā arī Eiropas Savienības fondu investīcijas un Rail Baltica būvniecības uzsākšana. Tādējādi, pirmšķietami, jauno dzīvokļu būvniecības celtniecības pieaugums nav ņemts vērā, plānojot valsts budžeta ieņēmumus. Lai prognozētu jauno dzīvokļu būvniecības aktivitātes ietekmi uz budžeta ieņēmumiem, ir izmantotas pieticīgas prognozes salīdzinājumā ar faktisko situāciju, pieņemot, ka turpmākajos gados varētu tikt budžetā ieplānota daļa no nodokļu pieauguma tieši par jauno dzīvokļu būvniecību. Proti, papildu ieņēmumu prognozei tiek izmantoti šādi dati:  1) papildu ieņēmumu prognozēšanai tiek ņemts vērā pieaugums 20 % apmērā jeb 400 dzīvokļi (faktiskā situācija liecina, ka pieaugums ir 33 %);  2) papildu ieņēmumu prognozēšanai tiek pieņemts, ka viena vidējā jaunā dzīvokļa pārdošanas cena 80 000 *euro* ar nodokļu ieņēmumu 23 000 *euro* no katra;  3) pieaugums ir vienreizējs, pieņemot, ka turpmākajos gados pieauguma nav (faktiskā situācija rāda, ka pieaugums ir ikgadējs).  Pie šāda scenārija ir secināms, ka uz 2021. gadu konstatētā jauno dzīvokļu būvniecības tirgus intensitāte nozīmē papildu nodokļu ieņēmumus vismaz 9,2 miljonu *euro* apmērā (400 x 23 000 *euro*).". |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | 2021. gada 26. aprīlī, 28. maijā un 8. jūnijā (elektroniskā saskaņošana) | | |
|  |  | | |
| Saskaņošanas dalībnieki | Finanšu ministrija, Ekonomikas ministrija, Labklājības ministrija | | |
|  |  | |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas | |  |
|  | |  | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | Labklājības ministrija | |
|  | |  | |
|  | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | | |
| 1 | 2 | | 3 | | 4 | 5 | | |
| **Finanšu ministrija** | | | | | | | | |
|  | Noteikumu projekta sākotnējās ietekmes novērtējuma ziņojums (anotācija). | | **(01.06.2021. atzinums)**  Ņemot vērā, ka anotācijas III sadaļas 8. punkts ir papildināts ar informāciju par ieņēmumu samazinājumu kompensējošiem pasākumiem, atzīmējam, ka finanšu līdzekļi kompensējošiem pasākumiem jānorāda arī anotācijas III sadaļas 4. punktā, attiecīgi precizējot šīs sadaļas 5. punktu. | | **Ņemts vērā** | Skatīt noteikumu projekta sākotnējās ietekmes novērtējuma ziņojuma (anotācijas) III sadaļu, kas precizēta atbilstoši izteiktajam iebildumam. | | |
| Atbildīgā amatpersona | | | | |  | | | |
|  | | | (paraksts) | | | | |

Kristīne Miļevska

Tieslietu ministrijas

Tiesu sistēmas politikas departamenta direktore

Tālr.: 67036813

E-pasts: Kristine.Milevska@tm.gov.lv

1. <https://data.stat.gov.lv/pxweb/lv/OSP_PUB/START__NOZ__BU__BUE/BUE020c/table/tableViewLayout1/> [↑](#footnote-ref-1)
2. <http://tap.mk.gov.lv/doc/2021_04/FMINF_07042021_SP.832.DOCX> [↑](#footnote-ref-2)